અમરેલી જિલ્‍લા લેઉવા પટેલ ચેરીટેબલ ટ્રસ્‍ટ સંચાલિત પટેલ સંકુલમાં શૈક્ષણિક વર્ષ18/19માં હોસ્‍ટેલમાં રહીને અભ્‍યાસ કરતી સ્‍કૂલ અને કોલેજની 4પ00 જેટલી દીકરીઓ માટે પ્રથમ વાલી સ્‍નેહ મિલન યોજાયું હતું. જેમાં લગભગ દસેક હજાર જેટલા વાલીઓએ સંકુલની મુલાકાત લીધેલ અને સંકુલની હોસ્‍ટેલમાં રહીને અભ્‍યાસ કરતી પોતાની દીકરીઓને મળેલ ત્‍યારે ત્રિવેણી સંગમ જેવો માહોલ સર્જાયેલ. દરેક વાલી સંકુલના શૈક્ષણિક, હોસ્‍ટેલ, ભોજનાલય, સ્‍પોર્ટસ જેવા જુદા જુદા તમામ વિભાગોના સ્‍ટાફ સાથે મુલાકાત લઈ પોતાની દીકરીઓનોશૈક્ષણિક રિપોર્ટ મેળવી કારકિર્દી વિશેની ચર્ચાઓ કરેલ અને સંસ્‍થાની દરેક વિભાગની કામગીરીઓ ખૂબ જ સારી રીતે ચાલે છે તેવો સંપૂર્ણ સંતોષ વ્‍યકત કરેલ. આ કાર્યક્રમને સફળ બનાવવા સંસ્‍થાના ડાયરેકટર મનસુખભાઈ ધાનાણી, ચતુરભાઈ ખુંટ, વલ્‍લભભાઈ રામાણી, બ્રિજેશભાઈ પલસાણા, મગનભાઈ વસોયા વગેરેએ ખૂબ જ જહેમત ઉઠાવેલ. સંસ્‍થાના પ્રમુખ મનુભાઈ કાકડીયા, ઉપપ્રમુખ પરશોતમભાઈ ધામી, મંત્રી બાબુભાઈ સાકરીયા તેમજ તમામ ટ્રસ્‍ટી મંડળે તમામ વાલીઓને હૃદય પૂર્વક આવકાર આપી શુભેચ્‍છા પાઠવેલ.